CELEX: 31987R2931
Language: el
Date: 1987-09-30 00:00:00
Title: Κανονισμός (ΕΟΚ) αριθ. 2931/87 της Επιτροπής της 30ής Σεπτεμβρίου 1987 για τροποποίηση του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη από δημόσιο απόθεμα

Avis juridique important

|

31987R2931

Κανονισμός (ΕΟΚ) αριθ. 2931/87 της Επιτροπής της 30ής Σεπτεμβρίου 1987 για τροποποίηση του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη από δημόσιο απόθεμα  

Επίσημη Εφημερίδα αριθ. L 278 της 01/10/1987 σ. 0044 - 0044 Φινλανδική ειδική έκδοση: Κεφάλαιο 3 τόμος 24 σ. 0145  Σουηδική ειδική έκδοση: Κεφάλαιο 3 τόμος 24 σ. 0145 

***** ΚΑΝΟΝΙΣΜΟΣ (ΕΟΚ) αριθ. 2931/87 ΤΗΣ ΕΠΙΤΡΟΠΗΣ  της 30ής Σεπτεμβρίου 1987  για τροποποίηση του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη από δημόσιο απόθεμα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 2 παράγραφος 1 στοιχείο α) του κανονισμού (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 349/87 (4), προβλέπει ότι το αποκορυφωμένο γάλα σε σκόνη πωλείται σε τιμή ίση με την τιμή αγοράς που εφαρμόζεται από τον οργανισμό παρεμβάσεως τη στιγμή της συνάψεως της συμβάσεως πωλήσεως αυξημένη κατά 1 ECU ανά 100 χιλιόγραμμα· ότι η κατάσταση της αγοράς του αποκορυφωμένου γάλακτος σε σκόνη απαιτεί να μειωθεί κατά 1 ECU ανά 100 χιλιόγραμμα η τιμή στην οποία πωλείται το αποκορυφωμένο γάλα σε σκόνη·  ότι, για ορισμένες χρήσεις, το αποκορυφωμένο γάλα σε σκόνη πρέπει να ανταποκρίνεται σε ειδικές απαιτήσεις όσον αφορά την ποιότητα· ότι, προκειμένου να επιτρέπεται στους αγοραστές να εξακριβώνουν την ποιότητα του αποκορυφωμένου γάλακτος σε σκόνη, θα πρέπει να προβλεφθεί η δυνατότητα διεξαγωγής αναλύσεων επί δειγμάτων που λαμβάνουν πριν από τη σύναψη της συμβάσεως πωλήσεως·  ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 2213/76 τροποποιείται ως εξής:  1. Στην παράγραφο 1 στοιχείο α), οι όροι «αυξημένη κατά 1 ECU ανά 100 χιλιόγραμμα» διαγράφονται.  2. Προστίθεται η ακόλουθη παράγραφος 3:  «3. Ο οργανισμός παρεμβάσεως λαμβάνει τα αναγκαία μέτρα για να επιτρέπεται στους ενδιαφερομένους να εξετάσουν με δική τους δαπάνη, πριν από τη σύναψη της συμβάσεως πωλήσεως, δείγματα που λαμβάνονται από το αποκορυφωμένο γάλα σε σκόνη που τίθεται προς πώληση.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 249 της 11. 9. 1976, σ. 6.  (4) ΕΕ αριθ. L 34 της 5. 2. 1987, σ. 34.